שיר מצטבר

שיר מצטבר (באנגלית: Cumulative song) הוא סוג של שיר שבו בכל בית יש מילה או שורה חדשה שנוספת (מצטברת), כך שאורך הבתים הולך ועולה עם התקדמות השיר. שירים מצטברים מתאימים במיוחד לשירה קבוצתית, בין היתר כי הם דורשים מעט מאוד שינון של המילים, וכי זכירת פרטי המידע ההולכים ומצטברים יכולה להפוך לסוג של משחק.

לרוב שירים מסוג זה שומרים על קצב אחיד לכל אורכם, אך יש כאלו הנוטים דווקא להגביר אותו ככל שהבתים נעשים יותר ויותר ארוכים, למשל כפי שנהוג בשיר "אחד מי יודע" ו"חד גדיא" מן ההגדה של פסח.

 שירים עם בתים דו-שורתיים 
 שנים עשר ימי חג המולד 
אחד השירים המצטברים הפופולריים בארצות דוברות אנגלית, הוא שיר הילדים האנגלי לחג המולד, "שנים עשר ימי חג המולד" ("The Twelve Days of Christmas"). השיר מתאר סדרה הולכת וגדלה של מתנות הניתנות בחג המולד בכל אחד משנים עשר ימי חג המולד (שנים עשר הימים שמרכיבים את עונת חג המולד, החל מיום חג המולד). שלושת הבתים הראשונים בשיר הן:
 שנים עשר ימי חג המולד The Twelve Days of Christmas
הבתים הבאים עוקבים אחרי אותו דפוס. כל בית עוסק ביום הבא של חג המולד, מוסיף מתנה חדשה אחת וחוזר על רשימת המתנות הקודמות, כך שכל בית ארוך בשורה אחת מקודמו. המתנות הבאות בהמשך הן:
 ארבע ציפורי שיר
 חמש טבעות זהב
 שש אווזות מטילות
 שבעה ברבורים משייטים
 שמונה נערות חולבות
 תשע גברות מרקדות
 עשרה אדונים מקפצים
 אחד עשר חלילנים מחללים
 שנים עשר מתופפים מכים בתוף

 שירים עם פזמון 
 קציר השעורים 
"קציר השעורים" (באנגלית: "Barley Mow") הוא  שיר שתייה פופולרי באנגליה, אירלנד וסקוטלנד. ניתן לשחק במשחק "Barley Mow", כך שכל משתתף שלא מצליח לשיר בנשימה אחת את הפזמון שהולך ומתארך, חייב לשתות כוסית. אפשרות אחרת היא שהמשתתף שותה מיד לאחר שסיים לשיר את השורה השנייה בכל בית, אם הכוס לא ריקה עד הבית האחרון, הוא חייב לסיים את המשקה בסיום השיר.

 שירי ילדים 
שירים מצטברים מופיעים גם לרוב בשירי ילדים, שבו שינון הבתים ההולכים ומתארכים מחזק אצלם את יכולת הזיכרון והשליטה בשפת הדיבור. דוגמאות לשירי ילדים מצטברים בעברית הן השירים העממיים "לדוד משה הייתה חווה" ו"אצא לי השוקה" והשירים "ארץ ישראל שלי" ו"קיפוד על הזקן" שכתבה דתיה בן דור. 

השיר בצרפתית "Alouette" (בעברית: "העפרוני") הוא שיר מצטבר לילדים מפורסם, הפך לסמלה הלא רשמי של קנדה הצרפתית. השיר שמקורו כנראה בצרפת, מבוסס על המסורת האירופאית, שבה העפרוני, שהיא ציפור הנוהגת לצייץ בשעות הבוקר, מעירה את האוהבים וגורמת לפרידתם. לפיכך, הדובר בשיר מורט את נוצות מגופו של העפרוני. בכל בית מתווסף חלק גוף אחר: ראש, מקור, עיניים, צוואר, כנפיים, רגליים, זנב וגב. 

השיר-סיפור "יש חריץ מסוכן בהור ההר" שכתב יורם טהרלב, מבוסס על השיר העממי באנגלית "There's a Hole in the Bottom of the Sea":

 השוואה בין שירים מצטברים 
+השוואה בין שירים מצטבריםשם השיר מספר הבתיםרשימת הפריטים המצטברים בכל ביתשנים עשר ימי חג המולד (The Twelve Days of Christmas)12פסיון, יונים, תרנגולות, ציפורי שיר, טבעות זהב, אווזות, ברבורים, נערות חולבות,גברות מרקדות, אדונים מקפצים, חלילנים, מתופפיםחד גדיא10גדי, חתול, כלב, מקל, אש, מים שור, שוחט, מלאך המוות, הקדוש ברוך הואאחד מי יודע13אלוהי ישראל, לוחות הברית, אבות, אמהות,  חומשי תורה, סדרי משנה, ימי השבוע, ימי המילה, ירחי הלידה, עשרת הדיברות, כוכביא, שבטי ישראל, מידות הרחמיםהעפרוני (Alloutte)8ראש, מקור, עיניים, צוואר, כנפיים, רגליים, זנב, גבחריץ בהר9חריץ, קפיץ, שפיץ, עציץ, מיץ, הִשפריץ, הִקפיץ, ג'וק, ניקח (את הג'וק)ארץ ישראל שלי6ארץ, בית, עץ, כביש, גשר, שירלדוד משה הייתה חווה5פרה, כבשה, תרנגול, סוסה, שפןאצא לי השוקה5תרנגול, כלבלב, חתלתול, ברווז, חמורקיפוד על הזקן6קיפוד על הזקן, תנין בשרוול, קצפת בכיסים, פסנתר על הסנטר, קרנף על האף, גמל על הגב

הערות שוליים

קטגוריה:שירים מצטברים
קטגוריה:שירי משחק
קטגוריה:שירי ילדים